NaiveNeuron/SloPal huggingface dataset:
J. Liška, minister obrany SR: (2004-12-01):
Predložený vládny návrh zákona upravuje poskytnutie jednorazového peňažného príspevku občanom Slovenskej republiky, ktorí boli v období rokov 1948 až 1954 z dôvodu politickej nespoľahlivosti zaradení do vojenských táborov nútených prác po dobu základnej vojenskej služby a výnimočného vojenského cvičenia, a tiež poskytnutie príspevku pozostalým manželkám po uvedených osobách. Vojenskými tábormi nútených prác sa rozumejú cestné prápory ženijného vojska zriadené od 2. augusta 1948 do 1. septembra 1950 a predovšetkým pomocné technické prápory. Jednorazový peňažný príspevok sa navrhuje poskytnúť na základe žiadosti oprávnených osôb a po predložení potvrdení uvedených v zákone vo výške 1 500 Sk alebo 2 000 Sk za každý mesiac zaradenia do vojenského tábora nútených prác z dôvodu politickej nespoľahlivosti, najviac však vo výške 60 000 Sk. Pozostalým manželkám po osobách zaradených do vojenských táborov nútených prác sa navrhuje poskytnúť jednorazový peňažný príspevok v polovičnej výške. Celkové náklady na vyplatenie uvedeného príspevku sa predpokladajú vo výške 150 mil. Sk. Jeho vyplatenie sa navrhuje realizovať v rozpočtových rokoch 2005 až 2007. S pozmeňujúcimi návrhmi obsiahnutými v spoločnej správe výborov súhlasím v zmysle odporúčaní gestorského výboru. Vážený pán predsedajúci, vážené panie poslankyne, vážení páni poslanci, prosím vás o schválenie predloženého návrhu zákona. Ďakujem.
Fronc, Martin, poslanec NR SR (2013-09-06):
Áno, ďakujem pekne, pani podpredsedníčka. Pán kolega Sulík, ja som nechcel o tom diskutovať, jednou vetou som sa o tom len zmienil vo faktickej poznámke. Patrí to do toho druhého zákona, kde potom o tom môžeme diskutovať. Ale odpoviem vám. Samozrejme, nikto z nás nechce, čo sme tu, asi väčšinový volebný systém. Nikto nechce to tak, aby jeden poslanec zastupoval tisíc voličov a jeden 20 tisíc voličov, ale je štandardný príklad, ako to bolo, štyri volebné obvody, približne rovnakej veľkosti a tam prerozdelené hlasy. A obávam sa trošku, pán kolega Sulík, že žijete v Bratislave a kontakty máte skôr cez internet, a nie cez živých ľudí. Ja roky chodím po Slovensku a občania sa dožadujú všade, na Orave napríklad konkrétne, by som povedal, alebo na Spiši sa dožadujú, aby sa v tomto smere systém volebný zmenil, aby jednoducho poslanec bol bližšie k svojim voličom a niesol istým spôsobom väčšiu ťarchu zodpovednosti. A ja verím, že poslanec je poslanec, samozrejme, ktorý má v konečnom dôsledku zastupovať záujmy celej krajiny. Tým sa zhodneme. A nemôže sa správať len regionálne. Ale na druhej strane je aj dôležité to, aby osobne poznal problémy niektorých regiónov a dokázal istým spôsobom ich tu odprezentovať a presvedčiť ostatných, že sú tak vážne, že Národná rada má sa nimi zaoberať a prípadne prijímať aj príslušné legislatívne normy. Ďakujem.
Kuciaňová, Magdaléna, poslankyňa NR SR (2019-06-24):
Ďakujem pekne. O tomto návrhu zákona budeme hlasovať zajtra o 11.00 hod.
Kuffa, Štefan, poslanec NR SR (2014-06-11):
Ďakujem za slovo. Ja si myslím, že naozaj, keď na jednej strane štát má požiadavku, že sa tie deti povinne musia očkovať, tak ak dôjde k poškodeniu pri takomto očkovaní, tak štát by im takisto mal participovať na tom, ako odškodní tieto rodiny. Ja sám poznám takéto prípady detí a tieto rodiny, kde tie deti dokonca sú pripútané na lôžko. Teda aj ten sociálny hendikep a vôbec ten zdravotnícky aj zdravotný je veľmi, veľmi negatívny. Tiež som sa zúčastnil nejakých tých vakcinačných dní a tak trošku si dovolím tak reagovať. Tak naozaj je to tak, že mamičky dnes prídu do ambulancie už aj s napísaným lístočkom, čo si na Googli našli na internete, a sú tie ataky tých pediatrov. No a tí, ktorí, a zvlášť mladší možno pediatri, tak nedokážu odolávať ani tlaku týchto rodičov. Vo všeobecnosti si myslím, že to očkovanie má svoj význam, aj keď dochádza k nežiaducim účinkom v niektorých prípadoch. Ale tej väčšine alebo percentuálne, ak by sa to vykázalo, má to pozitívny dopad na spoločnosť. Druhá vec je otázna. Tak ako kolega to spomínal, že tých viac vakcín pri jednom zaočkovaní. Áno, sú tie reakcie. Keď som mal možnosť rozprávať s pediatrami, tak niekedy ten priebeh po tej vakcinácii je veľmi ťažký u tých detí. Kedysi to naozaj tak nebolo. Postupne sa tie deti očkovali a ono podľa všetkého to dieťatko, keď je staršie, tak oveľa má už nejaký ten aj imunitný systém vybudovaný, tak aby sme tak nasilu už hneď to novorodeniatko.
Krátky, Rastislav, poslanec NR SR (2024-02-23):
Ďakujem za slovo. Igor, áno, presne tak, ako si spomínal, od začiatku, odkedy je toto hnutie v politike, tak prináša návrhy a politiky, ktoré zlepšujú postavenie rodinám, ktoré zlepšujú postavenie rodičom, tým, ktorí chcú a majú deti. My sme v tom čase, keď sme mali vládu, priniesli, ja mám zoznam 42 návrhov pre zlepšenie postavenia týchto rodín. A aby sa im dýchalo, aby mali v peňaženke viac, aby sa im dýchalo ľahšie, my sme zrealizovali revolúciu rodinnú. My sme priniesli také veci, o ktorých sa tu hovorilo dlho, teraz mám na mysli to, že ľudia pozreli do Rakúska na to, ako je tam podporovaná rodina, my sme urobili ešte omnoho viacej. Spravili sme zo Slovenska lídra. Toho, kto ide vzorom v Európe, ako sa majú podporovať rodiny a deti. Spomeniem napríklad tých 42 opatrení, ešte aj to, že sme napríklad schválili 830 euro. Čiže zaviedli sme príspevok pri narodení aj štvrtého dieťaťa, ktorý dovtedy vôbec nebol, čiže alebo respektíve bol omnoho nižší. Čiže toto bolo tiež jedno z významných opatrení, ktorým sme motivovali a chceli sme ukázať, že nám záleží aj na tých, ktorí majú štvrté a ďalšie dieťa. Priniesli sme napríklad otcovskú dovolenku, čiže možnosť čerpať pre otcov dva týždne po pôrode a tak ďalej. Potom sme napríklad priniesli tehotenský príspevok, to bol hneď jeden z prvých krokov, ktoré sme urobili, o ktorom ešte dúfam, bude reč a ešte vám o ňom poviem viacej, keďže už mi končí čas. Takže my prinášame ďalší návrh z našej dielne, ktorý zlepšuje postavenie, teraz osobitne matiek, ktoré to veľmi potrebujú.
Glváč, Martin, podpredseda NR SR (2017-10-11):
Ďakujem. Reakcia nie. Tak ďalší v rozprave, pán poslanec Simon, nech sa páči.
Hrnčiar, Andrej, podpredseda NR SR (2017-06-20):
Pán poslanec Dostál.
B. Bugár, podpredseda NR SR: (2002-07-02):
(Hlasovanie.) Prítomných 99 poslancov, za návrh hlasovalo 90 poslancov, zdržali sa 4, nehlasovalo 5. Návrh sme schválili. Pristúpime k tretiemu čítaniu . Pýtam sa, či sa hlási niekto do rozpravy, ktorú som práve teraz otvoril. Konštatujem že nikto. Vyhlasujem rozpravu o tomto bode programu za skončenú. Pán poslanec, nech sa páči.
Pellegrini, Peter, predseda NR SR (2015-04-24):
Pán poslanec Uhliarik.
Á. Biró, poslankyňa: (2008-02-07):
Najviac kritiky odznelo a najväčšie problémy máme s § 6, ktorý je priam nebezpečný, pretože odlišnosť politického zmýšľania bude podľa tohto zákona dôvodom k sankciám. A budú sa trestať politické názory, to znamená, že vo veľkej miere ovplyvní vzťah politikov a novinárov. Ja budem veľmi zvedavá, ktorý novinár postaví zrkadlo pred politika, keď bude vedieť, že bude môcť podľa tohto paragrafu byť potrestaný. A potom to právo na odpoveď, čo najviac skloňujeme. Ja si myslím, že nám, ktorí si prečítali aj starý, vlastne súčasne platný tlačový zákon a návrh zákona, je jasné, že toto právo nie je novinkou, že tento inštitút je aj z našej strany prijímaný a uznávaný a nachádza sa aj v súčasne platnom zákone. Ale s čím máme problém, je to, že otvára sa priestor pre politické komentáre, čo je v tých krajinách, ktoré spomínal aj pán minister, neprípustné.
Zmajkovičová, Renáta, podpredsedníčka NR SR (2013-06-27):
Pán poslanec Brocka.
Pellegrini, Peter, predseda NR SR (2015-12-03):
Ďakujem pekne. Pani podpredsedníčka, chcete reagovať? Nech sa páči, doplňujúca otázka.
Číž, Miroslav, poslanec NR SR (2018-10-24):
Ďakujem za slovo. No, nepochybne zaujímavý vejár faktických poznámok. Ja len k tej pani, tuším Zimanová sa volá, ktorá teda tak jak ja agresívne a podobne a osobne, a nie vecne, že jak jej kolega Galko, a tie ďalšie prejavy, ktoré tu boli, jak to vidí. Viete, už v detstve, si pamätám, že najviac sme odsudzovali a až za chrapúnstvo sme považovali, čo sa občas stalo, že niekto prišiel k niekomu, dal mu zaucho a začal vykrikovať, že je napadnutý. Minimálne v 4 vystúpeniach, a preto som aj vystúpil, pre nič iné, lebo s vecnou diskusiou tu nemá význam vystupovať, bohužiaľ. Je tu tragická situácia, len som jediný, ktorý som vystupoval zo SMER-u. Počuli ste všetci, páni kolegovia, čo tu navyprávali títo, kde som reagoval na tie nehanebnosti, ktoré vyvstali v sále. To znamená, naozaj vystúpenie pána Galka, ktorý sa aj teraz prezentoval, to je ten vzor politického zápasu, viete všetko na svete a tak ďalej, je, pán Osuský, no tak ten prejav neúspešnosti, tá vaša strana, pán Dostál, dneska v parlamente, ak dovolíte, vystupuje najčastejšie zo všetkých. Predseda strany, ktorá do parlamentu nikdy volená nebola. To sú hlboko neetické veci a netárame o tom od rána do večera. Už je to raz, tento fakt, taký a snažíme a zúfalo čakáme na vecnú diskusiu. Na ktorý z tých vystúpení, ktoré sme tu počuli, a na vecný a odborný rozbor situácie mám reagovať? Škoda, že ste to nepovedali, ale na váš nápad, Dostálov, sa to nedalo, lebo nič nepovedali. Sú tu celý rad znôžok, ktoré z mediálnych, a jediný zmysel je ich, že donekonečna opakujete a točíte. Predsa toto bolo treba, povedal minister a nikto z nás do týchto nezmyselných potýčok nechodí. Ale tam už, kde urážate surovo, bezohľadne, a nám, no, tak vtedy už jednoducho aspoň niečo povedať treba. To je všetko. Nabudúce tiež sa asi na to vykašlem. Verím jednému, že ľudia si všímajú a vidia a ide im to pomaly, že čo vo vás sa ponúka tejto krajine.
Hrušovský, Pavol, predseda NR SR (2011-11-30):
... o vládnom návrhu zákona o cestnej doprave. Poprosím pána spoločného spravodajcu Přidala, aby z poverenia výboru predložil Národnej rade návrhy hlasovaní k prerokovávanému vládnemu návrhu zákona. Nech sa páči. (Hlasovanie o vládnom návrhu zákona o cestnej doprave , tlač 559.)
Budaj, Ján, minister životného prostredia SR (2021-09-30):
Trojicu takpovediac odpadárskych zákonov uzatvára návrh zákona, ktorým sa mení a dopĺňa zákon č. 79/2015 Z. z. o odpadoch a o zmene a doplnení niektorých zákonov v znení neskorších predpisov. Tento návrh predkladám na rokovanie Národnej rady Slovenskej republiky s cieľom predovšetkým znížiť byrokratickú, byrokratickú náročnosť voči podnikateľom, za druhé dosiahnuť, aby sa nespaľovali alebo nezakopávali materiály, ktoré sú zhodnotiteľné. V posledných týždňoch alebo mesiacoch, no, v týždňoch, sme čítali o afére v Pezinku, kde si mesto objednávalo separáciu u pomerne renomovanej zberovej spoločnosti, ale novinári umiestnili čip do jedného... plastovej nádoby a overili si, že, žiaľ, neprichádza k separácii, ale k spaľovaniu. Ja ako minister životného prostredia musím povedať, že aj to je pokrok, pretože keď som nastupoval, oveľa častejšie bolo zakopávanie do skládok, a nevylučujem, že sa deje aj dnes. Tento zákon už tvrdosťou zákona zakazuje, aby materiál, ktorý je zhodnotiteľný ako druhotná surovina, aby bol iba spálený. Hoci je to, je to uloženie odpadu, spálením sa nezaťaží bezprostredne životné prostredie, ale je to zlá cesta a tento návrh ide v duchu aktuálneho programu predchádzania vzniku odpadov na roky 2019 až 2025, ktoré ministerstvo plní. Ďalej upravuje novela zákona režim odoberania komunálneho odpadu na zbernom dvore a tiež v nadväznosti na rozporové konanie boli doplnené aj ustanovenia ohľadom posilnenia vynútiteľnosti primárne materiálového zhodnotenia odpadu z obalov a odpadu z neobalových výrobkov zberovými spoločnosťami vrátane už spomínaného zákazu energetického zhodnocovania odpadu po dotriedení. Takisto zákon prináša novinku pre obce, v duchu smernice Európskej únie je Slovenská republika povinná zaviesť separovaný zber textilu, a to od roku ’25, čiže prichádzame s touto zmenou už štyri roky pred, necelé štyri roky pred zavedením tejto povinnosti, obce budú mať dosť času... A verím, že aj v Envirofonde po tom, ako začal pršať dážď jeho peňazí iným smerom, ako som sa dočítal, sa znovu nazbierajú peniaze, aby obciam pomohol. Návrh zákona je v súlade s Ústavou Slovenskej republiky aj s nálezmi Ústavného súdu, medzinárodnými zmluvami a súčasne je v súlade s právom Európskej únie. Ďakujem, pán predsedajúci.
Spišiak, Jaroslav, poslanec NR SR (2024-02-07):
Ďakujem za slovo. Pán minister, vy ste uviedol, že mentálne nastavenie opozície je zneužívať trestné právo, ísť na hranu. Zneužívať trestné právo tým, že ideme na hranu zákonnosti, to neni zneužívanie, to je využívanie všetkých možností právnych, ktoré sú k dispozícii, ktoré možno sa bežne nepoužívajú, možno sa málo používajú, ale len na hranu zákonnosti. Na tom pulte, kde ste toto povedali, ja osobne som povedal, ak sa ide za hranu, tak to treba vyriešiť, treba to kompetentnými orgánmi posúdiť a vyhodnotiť, lebo zo strany obhajoby všetko vždy sa zdá, že je za hranou zákonnosti. Toto som ja povedal tiež, že na hranu neznamená za hranu, mestá... že mentálne nastavenie opozície je zneužívať zákon, skôr využívať všetky právne možnosti zákonné, zákonom garantované, to je som si myslel na hranu. A za hranu má určiť kompetentný orgán, vyšetrovanie, súd, že to bolo za hranou, až vtedy to bude za hranou. A mentálne nastavenie je teda mnou osobné a aj opozície všetko robiť zákonne, ale až do všetkých možností, ktoré zákon umožňuje. A to je.. toto ste vynechal vo svojej reči, to som tu vyslovene povedal vzápätí, keď som rozprával o tej hrane. Takže keď ma tu citujete alebo vysvetľujete niečo, argumentujete mojimi vyjadreniami, tak buďte taký dobrý, povedzte celú vetu, celé súvetie, celý text a až potom to bude objektívne a korektné.
Chudík, Peter, poslanec NR SR (2018-05-23):
Ďakujem. Druhý návrh pani poslankyne Blahovej znel, a to citujem: „Aby Národná rada vrátila komisárku strane SMER – sociálna demokracia, nakoľko jej pôsobenie škodí deťom.“ Nakoľko tento návrh formálne ani obsahovo nezodpovedá požiadavkám kladeným na uznesenie Národnej rady, navrhujem, aby sme o tomto procedurálnom návrhu nehlasovali.
Hrnčiar, Andrej, podpredseda NR SR (2017-09-19):
Vyhlasujem všeobecnú rozpravu za skončenú. Chce zaujať stanovisko navrhovateľka? Spravodajkyňa? Nie je tomu tak. Prerušujem rokovanie o tomto bode programu. Máme tu posledný zákon. Ďalším bodom programu je prvé čítanie o návrhu poslancov Miroslava Beblavého a Jozefa Mihála na vydanie zákona, ktorým sa mení a dopĺňa zákon č. 663/2007 Z. z. o minimálnej mzde v znení neskorších predpisov a o zmene a doplnení niektorých zákonov. Návrh zákona má tlač 686. Návrh na jeho pridelenie na prerokovanie výborom je v rozhodnutí č. 709. Dávam slovo poslancovi Miroslavovi Beblavému, ktorý tu teda nie je a týmto pádom sa tento bod prekladá na ďalšiu schôdzu. Takisto pokračujeme v prerušenom rokovaní v prvom čítaní o návrhu poslancov Osuského, Dostála, Zimenovej a Dubačovej. Pán poslanec Dostál tu nie je, takže sa pokúsime to dokončiť na konci schôdze. Moment. Podľa schváleného programu pristúpime k rokovaniu o bodoch 87 až 89 programu, ku ktorým bude zlúčená rozprava . Najskôr pristúpime k Správe Výboru Národnej rady Slovenskej republiky pre obranu a bezpečnosť o stave požitia informačno-
-technických prostriedkov za I. polrok 2017 . Správa je uverejnená ako tlač 628. Dávam slovo poverenému členovi tohto výboru poslancovi Petrovi Šucovi a prosím ho, aby správu uviedol.
Hlina, Alojz, poslanec NR SR (2013-03-21):
Ďakujem veľmi pekne. V tom kontexte, ako som to povedal, to sedí. Že ako som to myslel. Ja nemusím, tí, čo ma poznajú, nikoho presviedčať, či mám rád túto krajinu, alebo nemám rád túto krajinu. Ja som už pred troma rokmi začal sériu akcií pod názvom Mám rád túto krajinu. Ja naozaj mám rád, ja ju milujem, ale v tom kontexte, ako som to povedal, žiaľ, musel som to povedať. Ale áno, prísne vzaté, rozobraté do detailov, je to tak, jak povedal kolega Matovič. Ak som v tom nejakom rozprávaní bol možno mierne ofenzívnejší k pani Šedivcovej, tak sa ospravedlňujem, ale nemyslel som to v zlom. Ja som to myslel v tej expresii, v tom výraze, v tom dôraze. Tak ak sa vás to prípadne dotklo, sa ospravedlňujem a vecne k celej tejto záležitosti, ja naozaj si myslím, lebo ten list pani ombudsmanka napísala pánovi Paškovi a pánovi premiérovi. Mňa naozaj zaujíma, že aká prišla odpoveď. Ja, o to ide. Mňa zaujíma, ak dovolíte, dopoviem, mňa zaujíma odpoveď na tie listy, lebo môže byť odpoveď aj taká, že neprišla, môže byť odpoveď nejaká, mňa skutočne, boli informovaní o tom stave a mňa zaujíma, čiže to je ten procedurálny návrh, aby sme sa dozvedeli, a z toho, čo ste tu hovorili, s tým zásadne so mnou súhlasili. Možno ste nesúhlasili s formou, ale všetci sa zhodneme na tom, že to je, to je nepredstaviteľné. Prosím vás, povedzte prípadne pánovi predsedovi, že nech nezabudne dať hlasovať o tom procedurálnom návrhu, ktorý som dal. Aby sme sa dozvedeli, že, že ako to vlastne je, a hlavne, hlavne si pomôžme navzájom, že sa to zlepší, aj po malých krôčkoch sa dá. Ja som nikdy nebojoval jak venezuelská misska za svetový mier. Ja mám rád malé drobné víťazstvá a toto bude jedno malé, drobné víťazstvo, že sa to zmení. Musí sa to zmeniť. Ďakujem.
Fico, Robert, podpredseda NR SR (2011-12-08):
Ďakujem, pán poslanec. Dávam slovo spoločnej spravodajkyni z výboru pre financie a rozpočet pani poslankyni Zuzane Aštaryovej, aby informovala Národnú radu o výsledku rokovania výboru.
Jurinová, Erika, podpredsedníčka NR SR (2013-06-19):
S reakciou na faktické poznámky pani poslankyňa Mezenská.
B. Bugár, podpredseda NR SR: (2005-09-21):
Vážené panie poslankyne, vážení páni poslanci, pristúpime k jednotlivým hlasovaniam o prerokovaných bodoch programu. Musím vás upozorniť, že ide o 25 zákonov v prvom čítaní. Prosím teraz pána poslanca Minárika, ktorý je spravodajcom k vládnemu návrhu zákona, ktorým sa mení a dopĺňa zákon č. 199/2004 Z. z. Colný zákon a o zmene a doplnení niektorých zákonov v znení zákona č. 652/2004 Z. z. (tlač 1270).
Laurenčík, Milan, podpredseda NR SR (2021-02-04):
Ďakujem, pán minister. Prosím, zaujmite miesto pre navrhovateľa. Ja teraz dávam slovo spoločnému spravodajcovi z výboru pre sociálne veci pánovi poslancovi Petrovi Cmorejovi, aby informoval Národnú radu o výsledku rokovania výborov a aby odôvodnil návrh a stanovisko gestorského výboru. Nech sa páči, pán poslanec, máte slovo.
Hort, Milan, podpredseda NR SR (2010-08-05):
Prosím vás, skúste pridať ešte minútu pánovi spravodajcovi.
Burian, Jozef, poslanec NR SR (2017-09-12):
Ďakujem. Teraz poprosím v zmysle rokovacieho poriadku, dajte hlasovať o tom, že predmetný návrh zákona prerokujeme v druhom čítaní.
B. Bugár, podpredseda NR SR: (2004-11-30):
Pán minister, chcete zaujať stanovisko k rozprave? Nie. Ďakujem pekne. Pán spravodajca? Pani spravodajkyňa? Nie. Takže, vážené panie poslankyne, páni poslanci, žiadam vás, aby ste sa vrátili do rokovacieho priestoru, pristúpime k hlasovaniam o prerokovaných skrátených legislatívnych konaniach. Vážené panie poslankyne, vážení páni poslanci, pristúpime k jednotlivým hlasovaniam, najprv k návrhu vlády na skrátené legislatívne konanie o vládnom návrhu zákona, ktorým sa mení a dopĺňa zákon č. 328/2002 Z. z. o sociálnom zabezpečení policajtov a vojakov a o zmene a doplnení niektorých zákonov v znení neskorších predpisov (tlač 939). Spravodajcom je pán poslanec Vavrík. Nech sa páči, máte slovo. R. Vavrík, poslanec: Ďakujem pekne, pán podpredseda. Dovoľte mi, aby som prečítal návrh uznesenia Národnej rady. Národná rada podľa § 89 ods. 1 zákona Národnej rady č. 350/1996 Z. z. o rokovacom poriadku na návrh vlády Slovenskej republiky súhlasí s tým, že vládny návrh zákona, ktorým sa mení a dopĺňa zákon č. 328/2002 Z. z. o sociálnom zabezpečení policajtov a vojakov a o zmene a doplnení niektorých zákonov v znení neskorších predpisov (tlač 939), Národná rada Slovenskej republiky prerokuje v skrátenom konaní na svojej 33. schôdzi.
Bugár, Béla, podpredseda NR SR (2016-11-29):
Nech sa páči, prezentujme sa a hlasujme o týchto návrhoch zo spoločnej správy 1 až 3 z časti III.A a 1 až 3 z časti III.B. (Hlasovanie.) Prítomných 143 poslancov, za 80, proti 36, zdržalo sa 26, 1 nehlasoval. Konštatujem, že tieto body sme schválili.
Zmajkovičová, Renáta, podpredsedníčka NR SR (2013-09-18):
Ďalším písomne prihláseným je pán poslanec Matovič, nenachádza sa v rokovacej sále, stráca poradie. Teraz podpredseda Figeľ. Nech sa páči, máte slovo, pán podpredseda.
Kollár, Boris, predseda NR SR (2021-05-04):
Ďakujem. S ďalšou faktickou poznámkou vystúpi pán poslanec Urban. Nech sa páči, pán poslanec, máte slovo.
Bugár, Béla, podpredseda NR SR (2018-10-24):
Nech sa páči, prezentujme sa a hlasujeme. (Hlasovanie.) Prítomných 135, za 24, proti 36, zdržalo sa 62, nehlasovali 13. Konštatujem, že návrh nebol schválený. Teraz budeme pokračovať v hlasovaní v prvom čítaní o návrhu poslanca Žarnaya na vydanie zákona, ktorým sa mení a dopĺňa zákon č. 596/2003 Z. z. o štátnej správe v školstve a školskej samospráve (tlač 1142). Pán poslanec Mizík, máte slovo. (Hlasovanie o návrhu poslanca Národnej rady Slovenskej republiky Ota Žarnaya na vydanie zákona, ktorým sa mení a dopĺňa zákon č. 596/2003 Z. z. o štátnej správe v školstve a školskej samospráve a o zmene a doplnení niektorých zákonov , tlač 1142.)
A. Belousovová, podpredsedníčka NR SR: (2009-10-29):
Prosím určeného spoločného spravodajcu z výboru pre hospodársku politiku pána poslanca Juhásza, aby informoval Národnú radu Slovenskej republiky o výsledku rokovania výborov o tomto návrhu vlády. Nech sa páči.
Jančula, Tibor, poslanec NR SR (2019-09-19):
Ďakujem, pán predsedajúci. V rozprave vystúpil jeden pán poslanec. Prosím, pán predsedajúci, aby ste dali hlasovať o tom, že Národná rada sa uzniesla v súlade s § 73 ods. 3 písm. c) zákona o rokovacom poriadku, prerokovať predložený návrh zákona v druhom čítaní.
Burian, Jozef, poslanec NR SR (2019-11-26):
Áno, pán predseda, otvorte rozpravu v treťom čítaní vzhľadom k tomu, že sme neprijali pripomienku pani prezidentky.
Kyselica, Lukáš, poslanec NR SR (2023-05-03):
Ďakujem. Hneď dneska o 17. hodine.
V. Veteška, podpredseda NR SR: (2006-01-24):
Ľ. Navrátilová, poslankyňa: Ďakujem za slovo. Pán kolega Janiš, námietky, že táto diskusia tu nie je vecná, sú naozaj opodstatnené, ale nie sú opodstatnené námietky, že je to len zo strany opozície. A tvoje vystúpenie toho bolo úplnou, úplnou klasickou ukážkou. Prvá poznámka. Druhá poznámka. V súvislosti s privatizáciou letísk rozprávať o sociálnej politike je iste interesantná záležitosť, ale treba si dávať veľký pozor, o čom sa rozpráva, pretože pokiaľ som ťa správne pochopila, tak tvoje námietky smerujú k tomu, že nástroje daňovej politiky nie sú tými správnymi nástrojmi na riešenie chudoby na Slovensku. Uisťujem ťa a pozri sa do všetkých dokumentov. Prvý, kto tento nástroj zaviedol, bol minister Mikloš, a chcem ti zdôrazniť, že je to významný a dobrý nástroj sociálnej politiky a budeme sa pravdepodobne prieť my, naše strany nie o to, či takýto nástroj má byť, ale ako vysoký má byť ten nástroj. Takže hádzať tu niekomu teraz na hlavu, že používa tu demagógiu vo vzťahu k nástrojom daňovej politiky ako nástroja sociálnej politiky je naozaj smiešne. Ďakujem.
Sulík, Richard, predseda NR SR (2011-02-09):
Ďakujem pekne. Slovo má ďalší rečník, ústne prihlásený, pán poslanec Procházka. Nech sa páči.
Blanár, Juraj, podpredseda NR SR (2021-04-30):
Pán minister, presne ste vyčerpali čas. Na vaše vystúpenie chce s faktickou poznámkou reagovať šesť poslancov. Ako prvá, pani poslankyňa Zita Pleštinská, nech sa páči.
Hrnčiar, Andrej, podpredseda NR SR (2017-12-05):
Otváram rozpravu. Do rozpravy som dostal päť písomných prihlášok, za klub SME RODINA pán poslanec Peter Pčolinský, za klub OĽANO pán poslanec Eduard Heger; pani poslankyňa Katarína Macháčková, pani poslankyňa Anna Verešová a pán poslanec Ondrej Dostál. Nech sa páči, pán poslanec Pčolinský.
B. Bugár, podpredseda NR SR: (2001-11-29):
Teraz dávam slovo určenému spoločnému spravodajcovi z výboru pre obranu a bezpečnosť pánu poslancovi Pavlovi Kanisovi a prosím ho, aby informoval Národnú radu o výsledku prerokovania tohto návrhu. Nech sa páči. P. Kanis, poslanec: Vážený pán predsedajúci, vážená Národná rada, ústavnoprávny výbor Národnej rady, výbor pre financie, rozpočet a menu, výbor pre sociálne veci a bývanie a výbor pre obranu a bezpečnosť prerokovali vládny návrh zákona v lehote určenej v uznesení Národnej rady Slovenskej republiky. Gestorský výbor konštatuje, že do začatia rokovania o vládnom návrhu zákona nedostal žiadne stanoviská od poslancov podané podľa § 75 ods. 2 zákona Národnej rady o rokovacom poriadku. Výbor Národnej rady Slovenskej republiky pre financie, rozpočet a menu, Výbor Národnej rady Slovenskej republiky pre sociálne veci a bývanie súhlasili s vládnym návrhom zákona a odporučili Národnej rade vládny návrh zákona schváliť bez pripomienok. Ostatné výbory v prijatých uzneseniach zhodne odporúčajú Národnej rade návrh zákona schváliť s pozmeňujúcimi a doplňujúcimi návrhmi, ktoré máte uvedené v tlači 1226a. Prosím, pán predsedajúci, aby ste otvorili všeobecnú rozpravu k tomuto návrhu.
Košútová, Magda, poslankyňa NR SR (2013-03-26):
Ďakujem pekne za slovo, pán predseda. V rozprave vystúpilo sedem poslancov, z ktorých poslanci Galko, Fecko a Pavlovičová... (Ruch v sále.)
Žiga, Peter, podpredseda NR SR (2024-06-26):
Ďakujem pekne, prerušujem rokovanie o tomto bode programu. A vrátime sa naspäť, ďakujem, pán minister, vrátime sa naspäť k návrhu zákona, ktorým sa mení a dopĺňa zákon č. 516/2008 o Audiovizuálnom fonde a o zmene a doplnení niektorých zákonov v znení neskorších predpisov. Má parlamentnú tlač 152, spoločná správa výborov má tlač 152a. Skončili sme vystúpením pána poslanca Dubéciho, áno, dobre si pamätám a boli naňho faktické poznámky. Ako prvá pani poslankyňa Mesterová, nech sa páči. (Pokračovanie rokovania v druhom čítaní o návrhu skupiny poslancov Národnej rady Slovenskej republiky na vydanie zákona, ktorým sa mení a dopĺňa zákon č. 516/2008 Z. z. o Audiovizuálnom fonde a o zmene a doplnení niektorých zákonov v znení neskorších predpisov , tlač 152.)
P. Paška, predseda NR SR: (2007-09-24):
Ako o prvom budeme hlasovať o návrhu uznesenia k správe o plnení Národného akčného plánu pre prevenciu a elimináciu násilia páchaného na ženách na roky 2005 – 2008 . Je to tlač 364. Prepáčte, pán predseda Mečiar.
Paška, Pavol, predseda NR SR (2014-03-18):
Poprosím vás, dámy a páni, o... (Minúta ticha.) Ďakujem pekne. Krátka prestávka do 17.20 hodiny a budeme pokračovať v rokovaní. (Krátka prestávka.) (Po prestávke.)
Jurinová, Erika, podpredsedníčka NR SR (2014-10-30):
Ďakujem veľmi pekne. Pán predseda výboru, to bola taká životná spoveď, veľmi oceňujem, že ste to tu povedali všetko. Bolo to pre mňa prekvapením. Vrátim sa však k tomu, čo ma prekvapilo ešte predtým, ako ste túto spoveď vypovedali, súvisí to s tým, čo ste povedali, že či bol porušený zákon. Ja neviem, práve preto že ste študovali tú teológiu, tak určite poznáte slovo etika a tá myslím, že častokrát ide nad zákon, a preto nerozumiem tomu, že pre vás je tento pojem nepoznaný, akoby neexistoval pre vás. Ďakujem.
Sólymos, László, podpredseda vlády a minister životného prostredia SR (2019-09-11):
Dobrý deň prajem. Ďakujem pekne. Vážený pán predsedajúci, vážené panie poslankyne, páni poslanci, na rokovanie Národnej rady Slovenskej republiky predkladám tento vládny návrh zákona. Účelom návrhu zákona je predovšetkým transpozícia tzv. odpadového balíka, ktorý tvorí šesť smerníc Európskeho parlamentu a Rady. Vládny návrh zákona upravuje ustanovenia týkajúce sa niektorých základných definícií a pojmov, dopĺňa nové definície ako materiálové zhodnocovanie alebo spätné zasypávanie a niektoré definície upravuje ako napríklad komunálny odpad. Návrh zákona dopĺňa ciele recyklácie komunálneho odpadu pre roky 2025 – 2030 – 2035 a ciele recyklácie odpadov z obalov pre roky ´25 a ´30. Ustanovuje povinnosť pre výrobcov vyhradeného výrobku a organizácie zodpovednosti výrobcov zriadiť finančnú garanciu na zabezpečenie funkčného systému rozšírenej zodpovednosti výrobcov. Návrhom zákona sa prijímajú opatrenia na zvýhodnenie výrobcov uvádzajúcich na trh recyklovateľné výrobky na podporu opätovného použitia odpadu a recyklácie a ustanovuje zákaz uvádzania niektorých jednorazových plastových výrobkov na trh Slovenskej republiky ako opatrenie na zníženie tvorby plastového odpadu. V návrhu zákona sú upravené ustanovenia o informačnom systéme odpadového hospodárstva. Tieto ustanovenia však boli doplnené v rámci prerokovania vo výboroch do vládneho návrhu zákona o zálohovaní jednorazových obalov na nápoje a o zmene a doplnení niektorých zákonov, nakoľko informačný systém odpadového hospodárstva úzko súvisí s problematikou zálohovania a je nevyhnutné, aby táto právna úprava nadobudla účinnosť 1. januára 2020. Návrh zákona reaguje na EUP Pilot, ktorý sa týka nesprávnej transpozície dvoch smerníc Európskeho parlamentu. Navrhuje sa delená účinnosť návrhu zákona. Účinnosť ustanovením, ktorým sa zabezpečuje transpozícia smerníc odpadových balíčkov, je nastavená na 1. júl 2020. Účinnosť ustanovení týkajúcich sa zákazu uvádzania jednorazových platových výrobkov na trh Slovenskej republiky je v zmysle príslušnej smernice navrhnutá na 3. júl 2021. Vládny návrh zákona je v súlade s právom Európskej únie, s Ústavou Slovenskej republiky, s ostatnými zákonmi, ako aj medzinárodnými zmluvami. Vážený pán predsedajúci, vážená Národná rada, verím, že predložený vládny návrh zákona posuniete do druhého čítania. Ďakujem pekne.
Sólymos, László, poslanec NR SR (2013-09-11):
Ďakujem pekne. Ja si myslím, že, ja si myslím, že to, o čom my tu teraz rozprávame, je veľmi vážna vec, je to veľký škandál. Tí, ktorí tu sedeli počas predchádzajúceho volebného obdobia, možno sa na to pamätajú, že koľkokrát sme dostávali od predstaviteľov SMER-u aj od pána predsedu SMER-u, ktorý sedel v týchto, v týchto, na týchto stoličkách tu vzadu, a koľkokrát nás obvinili a našich ministrov obviňovali o tom, že sú napojení na rôzne skupiny atď. atď., bez dôkazov. A teraz tu máme konkrétny dôkaz, že tu počas tejto vlády pána Fica sa to aj deje, a ja si myslím, že je čas na to, aby ste z toho vyvodili zodpovednosť a tak aj konali. Ďakujem.
Kremský, Peter, poslanec NR SR (2020-04-28):
Ďakujem, pán predseda, ďakujem veľmi pekne za ocenenie. Možnože len takých pár poznámok. Pán poslanec Taraba, vám tiež ďakujem, samozrejme, za ocenenie. Ale myslím si, že zlepšenie podmienok pre rodiny je jedno veľ..., jeden veľmi významný prínos k ochrane života. Dnes jedna tretina interrupcií na Slovensku, ktoré sa dejú ročne, pripadá na tretie deti v rodine. To znamená, že to sú presne tie deti, o ktorých som hovoril, ktoré už si ľudia nemôžu, nechcú, boja sa dovoliť. A myslím si, že tomuto môžeme pomôcť práve zvýšením tej podpory rodiny. Pripravujeme, samozrejme, preventívne opatrenia vlastne na zníženie interrupcií, to je pre mňa veľká radosť, že tiež vlastne v koalícii nastala zhoda v tomto vlastne medzi všetkými stranami, pretože všetci vieme, že to je zlé. Všetci vieme, že to je niečo, čo by sa nemalo diať, a, samozrejme, každé opatrenie, ktoré pomôže ľuďom, aby to nerobili, je dobré. A chcem ešte pripomenúť jednu malú vec, ktorú, možno na ktorú možno všetci zabúdame alebo mnohí, že v niektorých populačných ročníkoch až tretina ľudí odchádza do zahraničia. A mnohí sa z toho zahraničia vlastne nikdy nevrátia, ostanú tam žiť a to je ako keby sa na Slovensku narodilo možno o 5-10-tisíc detí ročne menej. Čiže aj na toto treba myslieť a myslím si, že je veľmi dôležité pre každého z nás, je to naša spoločná zodpovednosť a myslím, že sa na tom môžeme všetci zjednotiť, či sme z takej, alebo onakej strany, že chceme zlepšiť podmienky pre život ľudí na Slovensku, aby odtiaľto nemuseli odchádzať, aby tu mohli žiť, aby dokonca ešte iní chceli sem prísť, pretože takých, ktorí sem chcú prísť, je zatiaľ veľmi málo. Ďakujem.
Danko, Andrej, podpredseda NR SR (2023-12-18):
Pani poslankyňa Kosová.
Kyselica, Lukáš, poslanec NR SR (2022-10-26):
Ďakujem veľmi pekne. Len v krátkosti, naozaj v tomto je to len o odstránení tej byrokracie. Však všetci vieme, že tretina východu žije v Bratislave a nemá tu hlásený ani prechodný pobyt a pokiaľ by mal ísť na východ na svoj mestský úrad alebo miestny úrad žiadať tú delegačku, zaplatiť tam zbytočne 20 eur a potom dôjsť do Bratislavy. Fakt sme v 21. storočí, keď sú tie informačné systémy všetky poprepájané. A tak jak pri cirkevných sobášoch, keď dôjdete na hocijakú faru, tak vás zosobášia a tak takisto aj pri civilných dôjdete naozaj na mestský úrad hocijaký a poviete, že máte záujem takýto a takýto. Hovorím, to je odstránenie byrokracie a zbytočne jeden poplatok navyše. Ďakujem.
P. Hrušovský, predseda NR SR: (2003-11-11):
Otváram rozpravu o tomto bode programu. Chcem sa opýtať prítomných pánov poslancov, či sa chce niekto prihlásiť do rozpravy k prerokúvanému návrhu na vyslovenie súhlasu s medzinárodnou zmluvou? Páni poslanci, nie je to tak. Vyhlasujem rozpravu o tomto bode programu za skončenú. Ďakujem pánovi poslancovi Muránskemu. Prosím teraz pána ministra pôdohospodárstva, aby z poverenia vlády Slovenskej republiky Národnej rade predniesol a odôvodnil správu o poľnohospodárstve a potravinárstve v Slovenskej republike 2003 , ktorú prerokúvame ako tlač 407. Panie poslankyne, páni poslanci, odporúčam, aby sme rozpravu o dvoch bodoch programu zlúčili, a to tak, že rozprava bude prebiehať tak, že poslanci sa môžu prihlásiť potom, ako pán minister uvedie druhú správu a spoločná spravodajkyňa poinformuje Národnú radu o výsledku prerokúvania vo výboroch o obidvoch správach. Potom bude nasledovať rozprava, kde sa môžu poslanci ľubovoľne slobodne prihlásiť do rozpravy k obidvom prerokúvaným bodom programu jednotlivo. Je súhlas s takýmto návrhom, páni poslanci? Ďakujem pekne. Pán minister, prosím o prednesenie správy o poľnohospodárstve a potravinárstve v Slovenskej republike za rok 2003. Nech sa páči, máte slovo.
Kamenický, Ladislav, poslanec NR SR (2014-07-08):
Ďakujem. Vážený pán predseda, v rozprave vystúpili traja poslanci, poslanec Zajac, Beblavý a Hlina. Pán poslanec Beblavý navrhoval, aby uvedený návrh bol prerokovaný okrem výborov navrhnutých v rozhodnutí predsedu Národnej rady aj vo výbore pre vzdelávanie, vedu, mládež a šport. Pán predseda, dajte, prosím, hlasovať o tom, že Národná rada sa uzniesla v súlade s § 73 ods. 3 písm. c) zákona o rokovacom poriadku prerokovať predložený návrh zákona v druhom čítaní.
A. Belousovová, podpredsedníčka NR SR: (2007-03-21):
S reakciou na vystúpenie pána poslanca Janiša sa s faktickými poznámkami prihlásili poslanci: pán poslanec Kužma, pán poslanec Bobrík, pani poslankyňa Zmajkovičová, pán poslanec Rafaj. Končím možnosť prihlásiť sa s faktickými poznámkami. A slovo má pán poslanec Kužma.
Bugár, Béla, podpredseda NR SR (2016-09-22):
Pán poslanec Krajniak, nech sa páči, reakcia.
Hus, Igor, poslanec NR SR (2023-02-01):
Vážené panie poslankyne, páni poslanci, v rozprave vystúpili šiesti páni poslanci, pričom pán poslanec Kuriak podal pozmeňujúci návrh, aby sa podľa § 73 ods. 3 písm. a) návrh zákona vrátil navrhovateľovi na dopracovanie . Dajte, prosím, o tomto návrhu hlasovať.
Hrnčiar, Andrej, podpredseda NR SR (2017-06-13):
Prosím, prezentujme sa a hlasujme. (Hlasovanie.) Prítomných 139, za 121, proti nikto, zdržalo sa 17, nehlasoval 1. Konštatujem, že Národná rada sa uzniesla, že tento návrh zákona prerokuje v druhom čítaní.
B. Bugár, podpredseda NR SR: (2004-05-13):
(Hlasovanie.) Prítomných je 135 poslancov, za návrh 70, proti 18, zdržalo sa 24, nehlasovalo 23. Konštatujem, že procedurálny návrh bol schválený. Budeme pokračovať v hlasovaní o návrhu skupiny poslancov Národnej rady Slovenskej republiky na vydanie zákona, ktorým sa mení a dopĺňa zákon Slovenskej národnej rady č. 369/1990 Zb. o obecnom zriadení v znení neskorších predpisov (tlač 610). Pán poslanec Mitrík, nech sa páči, ako spravodajca. K. Mitrík, poslanec: Vážený pán podpredseda, kolegyne, kolegovia, z rozpravy nevyplynuli žiadne návrhy, preto prosím, aby ste dali hlasovať o tom, že sa Národná rada uznáša prerokovať predložený návrh zákona v druhom čítaní.
Hlina, Alojz, poslanec NR SR (2024-01-17):
Ďakujem veľmi pekne za všetky reakcie. Že čo ešte k tomu dodať? Ono to, že vám niekto niečo ukradne, alebo urobí niečo zlé, prísne vzaté, neni ani tak že pravicové alebo lavicové, alebo smerácke a neviem aké, je to proste také. No a teraz že čo s tým. My vieme, podľa mňa aj SMER, aj HLAS, aj SNS vie, že to nie dobré. Oni to vedia, že to nie je dobré, lebo ono sa to dá naozaj že objektivizovať, hej, že dá sa to, nemusíte byť žiadny Nostradamus, nemusíte byť nič, môžte byť úplne priemerný analytik, hej, a vyjde vám z toho, že tam je problém, hej. A vedia – a napriek tomu. A toto ma na to zaráža, hej. Už možno je pripravený plný batoh výhovoriek, že Radičová, hej, však, samozrejme, chudina Radičová môže za všetko, čiže keď to nastane. A ja naozaj, či veríte, či nie, neprajem nikomu z vašich voličov, že nech zrovna jeho vykradnú, hej, čo vás bude na mítingu velebiť. Ale ono sa to stane, hej, že naozaj to, tie ohrady, z tých ohrád sa vypustia tí ľudia, ktorí chcú, chcú to rýchlejšie a ináč ako normálne. Takže čo už teraz na to povedať? Vieme, oni vedia, odborná verejnosť vie, dokopy, sa dá povedať, že všetci vieme, že je to zlé. Teraz už len čakať, že či sa nájde tých 76, a to som fakt zvedavý na tých 76, ktorí napriek všetkým tým rizikám, ktoré to boli pomenované, ktoré niektoré boli možno politicky zafarbené, ale veľa z nich bolo objektivizovaných silne, hej, čo núti racionálneho človeka sa zamyslieť, hej. A keď po tom všetkom, tom niekoľkonásobnom opakovaní tých objektivizovaných skutočností sa napriek tomu nájde tých 76 a nechcem to nejak prívlastkovať, že akých, hej. Proste tých, ktorí za to zahlasujú, to som zvedavý.
Frešo, Pavol, poslanec NR SR (2014-11-08):
Ďakujem veľmi pekne. Vážený pán poslanec Matovič, tri poznámky k vášmu vystúpeniu. Tá prvá poznámka. Napriek tomu, že to tu ťaháme už od pol siedmej večer, tak bolo to veľmi svieže vystúpenie. To, si myslím, nie je len, samozrejme, perfektný výkon, ale je to aj, mimochodom, hanba vláde ako takej. Nie, nepoznám krívanie o tom, že sa bol vyspať. Jednoducho je hanba, že váš premiér sa išiel vyspať v čase, keď sa tieto veci prerokúvajú. To je teda riadna hanba. Tak ho choďte zobudiť, keď tam niečo vyspáva. To druhé, čo chcem povedať, je k tým baníkom na hornej Nitre. No tak to prerátame veľmi jednoducho, tak to vychádza, že zo 4 mld. obnoviteľných zdrojov vlastne na každého by malo prísť 1 mil., keď je 4-tisíc týchto baníkov. Tak by som bol rád, keby pán premiér cestou, ako sa teda vyspí a dôjde sem sa ukázať, zobral aj toho baníka, ktorý tých 1 mil. vôbec dostal. A práve o tom je táto schôdza, že kto dostal tých 1 mil., mimochodom, v Piešťanoch. Takže žiaden baník na hornej Nitre nevidel na 1 mil. eur z obnoviteľných zdrojov, to vás ubezpečujem, rovnako ako sme tu nevideli celú noc pána premiéra. Ale zato 1 mil. dostal niekto z piešťanského CT. A táto schôdza je o tom, na čo sa ľudia pýtajú, že kto si týchto 1 mil. strčil do vrecka. Je to jednoduchá otázka. A to, na čo stále čakáme, je, že keď sa teda pán premiér dostaví alebo vyspí alebo neviem, čo už urobí, tak ako vy hovoríte, kolegovia z vládnej strany SMER, tak že jednoducho príde a povie nám, kto týchto 1 mil. z Piešťan si strčil do vrecka, aby sme vedeli, že kvôli komu máme v tak dezolátnom stave zdravotníctvo, aby sme vedeli, keď ďalší raz niekto pôjde do nemocnice a nebude tam toaletný papier alebo príbor, že teda komu všetkému sa skladáme na 1 mil. eur do vrecka. Určite sa tak neskladáme baníkom z hornej Nitry.
Paška, Pavol, predseda NR SR (2014-07-03):
(Hlasovanie.) 138 prítomných, 77 za, 61 sa zdržalo. Sme v treťom čítaní . Otváram rozpravu. Nemám prihlášku do rozpravy, vyhlasujem ju za skončenú.
P. Kresák, poslanec: (2001-10-31):
J. Migaš, predseda NR SR: Nech sa páči, prečítajte ho.
Ďuriš Nicholsonová, Lucia, podpredsedníčka NR SR (2017-04-06):
Štyri faktické poznámky na vaše vystúpenie pán poslanec. Končím možnosť prihlásiť sa s faktickou poznámkou. Pán poslanec Dostál.
Gyimesi, Juraj, poslanec NR SR (2020-10-20):
Ďakujem pekne za slovo. Pán poslanec, mohla to byť veľmi dobrá reč, ak by ste ju nepovedali vy, pretože rozprávať o budovaní sociálneho štátu vami, ktorý ste, teda nemyslím konkrétne len na vás, ale aj naše vlády, ktoré ste tu fakt defraudovali 12 rokov štátny rozpočet, a rozprávať o budovaní sociálneho štátu je skutočne až zarážajúce. Je škoda, že ste nevysvetlili tým dôchodcom alebo tým ľuďom, ktorí zarábajú málo alebo zarábajú minimálnu mzdu, že o koľko viac by mohli mať, ak by neboli kauzy kompa, ak by nebola, nebol mýtny tender alebo nástenkový tender, alebo neviem, ešte aké prívlastky dostávali tendre, ktoré ste organizovali, pretože ak by tieto peniaze boli v rozpočte, tak si myslím, že aj dnes by sme boli niekde úplne inde. Preto, prosím vás, neobviňujte túto vládu, že sa snaží zo všetkých síl robiť to, čo jej rozpočet, ktorý ste jej tu nechali, dovoľuje. Ďakujem pekne. (Potlesk.)
Laššáková, Jana, podpredsedníčka NR SR (2015-05-26):
Pán poslanec Bublavý, nech sa páči.
Hrušovský, Pavol, predseda NR SR (2012-02-03):
Páni poslanci, pán poslanec.
Sulík, Richard, predseda NR SR (2011-02-04):
Slovo má pán poslanec Fronc.
Pellegrini, Peter, predseda NR SR (2015-02-13):
Pán poslanec Martvoň.
Grendel, Gábor, podpredseda NR SR (2021-05-07):
Ďakujem pekne. Chce zaujať stanovisko pani spravodajkyňa? Nie. Prerušujem rokovanie o tomto bode programu. Nasledujúcim bodom je Správa o činnosti komisárky pre deti za rok 2020 . Správa má tlač 471 a spoločná správa výborov má tlač 471a. Správu uvedie komisárka pre deti pani Viera Tomanová, ktorú prosím, aby sa ujala slova.
A. Belousovová, podpredsedníčka NR SR: (2008-03-27):
Slovo má pani poslankyňa Tkáčová.
Janíková, Mária, poslankyňa NR SR (2015-11-24):
Vážená pani predsedajúca, vážený pán minister, kolegyne, kolegovia, Výbor Národnej rady pre sociálne veci ako gestorský výbor k vládnemu návrhu zákona, ktorým sa mení zákon č. 461/2003 Z. z. o sociálnom poistení v znení neskorších predpisov (tlač 1707) (ďalej len „gestorský výbor“), podáva Národnej rade v súlade s § 79 ods. 1 zákona č. 350/1996 Z. z. o rokovacom poriadku Národnej rady túto spoločnú správu výborov. Národná rada Slovenskej republiky uznesením č. 1894 z 18. septembra 2015 pridelila predmetný návrh zákona na prerokovanie ústavnoprávnemu výboru, výboru pre financie a rozpočet a výboru pre sociálne veci. Poslanci Národnej rady, ktorí nie sú členmi výborov, ktorým bol návrh zákona pridelený, neoznámili v určenej lehote gestorskému výboru žiadne stanovisko k predmetnému návrhu zákona. Návrh zákona odporučili schváliť ústavnoprávny výbor uznesením č. 678 z 3. novembra 2015, výbor pre financie a rozpočet uznesením č. 488 z 3. novembra 2015 a výbor pre sociálne veci ustanovením č. 194 z 1. októbra 2015. Z uznesení výborov pod bodom III tejto spoločnej správy nevyplývajú žiadne pozmeňujúce ani doplňujúce návrhy. Gestorský výbor na základe stanovísk výborov k uvedenému návrhu zákona vyjadrených v ich uzneseniach uvedených pod bodom III tejto spoločnej správy a v stanoviskách poslancov gestorského výboru vyjadrených v rozprave k tomuto návrhu zákona v súlade s príslušným ustanovením zákona o rokovacom poriadku odporúča Národnej rade Slovenskej republiky navrhnutý zákon schváliť. Spoločná správa výborov o výsledkoch prerokovania návrhu zákona vo výboroch v druhom čítaní bola schválená uznesením výboru pre sociálne veci č. 206 z 10. novembra 2015.Výbor ma zároveň poveril za spravodajkyňu, aby som na schôdzi Národnej rady Slovenskej republiky pri rokovaní o predmetnom návrhu zákona predložila spoločnú správu výborov a návrh na ďalší postup v zmysle príslušných ustanovení zákona o rokovacom poriadku Národnej rady. Ďakujem, skončila som, poprosím, otvorte rozpravu.
Paška, Pavol, predseda NR SR (2013-09-25):
Pán poslanec Podmanický.
Hort, Milan, podpredseda NR SR (2011-03-31):
Ďakujem pekne. Ďalšou otázkou je otázka č. 7 od pána poslanca Andreja Kolesíka, ale nevidím ho v sále, takže preskočíme. Štefan Tomčo je prítomný. Je adresovaná Jánovi Figeľovi, namiesto Jána Figeľa bude odpovedať Daniel Lipšic, a otázka znie: „Koľko plánuje ministerstvo použiť z eurofondov na cestovný ruch na tento rok? Koľko z toho percent v Košickom kraji?“ Pán minister, ako človek, ktorý ste bol premiérkou určený, že zastupujete dnes pána podpredsedu vlády, nech sa páči, je tu priestor pre vašu odpoveď.
Zmajkovičová, Renáta, podpredsedníčka NR SR (2012-07-27):
Ďakujem, pani spravodajkyňa. Otváram rozpravu. Do rozpravy som nedostala žiadnu písomnú prihlášku. Pýtam sa, či sa chce niekto prihlásiť do rozpravy ústne? Dvaja páni poslanci, pán poslanec Csicsai, pán poslanec Záhumenský. Nech sa páči, pán poslanec, máte slovo. Pán poslanec Csicsai.
Žiga, Peter, podpredseda NR SR (2023-11-23):
115. Pán poslanec Janas.
Hrnčiar, Andrej, podpredseda NR SR (2018-02-01):
Dávam slovo spoločnému spravodajcovi Jánovi Kvorkovi z výboru pre pôdohospodárstvo a životné prostredie, aby informoval Národnú radu o výsledku rokovania výborov a aby odôvodnil návrh a stanovisko gestorského výboru.
Galek, Karol, poslanec NR SR (2022-11-08):
Ďakujem pekne. Ja by som chcel reagovať na tú prvú časť vystúpenia poslanca Gyimesiho, keď hovoril o tom selektívnom, vyjadroval sa k selektívnemu znižovaniu dépeháčky, no súčasne to spojil s tým, že je to niečo, čo momentálne má asi z jeho pohľadu význam. Ale teda znižovanie DPH sme ešte ako ministerstvo hospodárstva navrhovali v prvom súbore opatrení, ktorý bol predkladaný 1. 10. 2021 komplexne, nie tak selektívne, ako je to dnes. A tá druhá časť, keď sa vyjadroval k emisným povolenkám, mi tiež príde veľmi farizejská, spojil dokopy dve nesúvisiace slová, a to liberálno-progresívne. Totižto, keď sa bavíme o týchto emisných povolenkách, bol to Richard Sulík, ktorý ešte ako minister na rade ministrov pre energetiku toto navrhol, bohužiaľ, mu to neprešlo. A na druhej strane to bol minister za stranu OĽANO, minister životného prostredia, ktorý následne sa vyjadril proti takémuto návrhu.
Hort, Milan, podpredseda NR SR (2010-10-13):
Ďakujem pekne. S faktickými poznámkami sa prihlásila pani poslankyňa Tomanová. (Reakcie z pléna.) Musíte si stlačiť trojku, najskôr to péčko zrušiť. Dobre. Evidujem pani poslankyňu Tomanovú, pána poslanca Pada, pána poslanca Ondruša a pána poslanca Matoviča. Uzatváram možnosť prihlásiť sa s faktickou poznámkou. Slovo má pani Tomanová. (Reakcia z pléna.) Upozornil ma pán Bugár, že niečo je s hlasovacím zariadením. Skúste si to vytiahnuť, pán kolega, a zatlačte znovu. Prosím vás, zaevidujte aj pána poslanca Brocku. (Reakcia z pléna.) Aha. Takže pani poslankyňa Tomanová, nech sa páči. Dajte jej, prosím vás, dve minúty. Nech sa páči.
Bugár, Béla, podpredseda NR SR (2011-10-11):
Na vystúpenie pána podpredsedu Národnej rady, pána Hrušovského, s faktickými dvaja. Končím možnosť sa prihlásiť do faktických poznámok. Pán poslanec Poliačik.
P. Hrušovský, podpredseda NR SR: (2002-06-27):
K rozprave sa chce vyjadriť pán podpredseda vlády. Nech sa páči, pán podpredseda.
Bugár, Béla, podpredseda NR SR sa (2019-09-11):
Prezentujme sa a hlasujme. (Hlasovanie.) Prítomných 143, za 91, proti 9, zdržalo sa 43 poslancov. Návrh sme schválili. Nech sa páči.
Pellegrini, Peter, podpredseda NR SR (2020-05-12):
Ďakujem pekne, pán poslanec. Zaujmite miesto pre spravodajcu. Otváram rozpravu. Konštatujem, že písomne sa neprihlásil do rozpravy nik. Pýtam sa, kto sa hlási do rozpravy ústne? Jeden pán poslanec. Končím možnosť prihlásiť sa do rozpravy. Vystúpi teraz pán poslanec Žiak. Nech sa páči, pán poslanec, máte slovo.
Laurenčík, Milan, podpredseda NR SR (2021-10-21):
Pán poslanec, máte doplňujúcu otázku? Nech sa páči, stlačte si faktické.
T. Mikuš, poslanec: (2008-07-01):
Chcem povedať iba jedno. V zákone, samozrejme, treba dopracovať množstvo vecí, ktoré sa budú špecificky týkať jednotlivých športov, ktoré sa špecificky budú týkať tých, ktorí šport vyučujú, zabezpečujú. Ale treba povedať jedno. Z môjho pohľadu tento zákon predstavuje takú malú ústavu pre šport. Ani v ústave sa nenachádzajú jednotlivé špecifické zákony pre jednotlivé oblasti a vykonávacie predpisy. Takže tento zákon treba chápať ako rámec, ktorý vytvára priestor na to, aby sa dopracovali ďalšie špecifické predpisy. Znovu, hovorím, považujem to za takú malú ústavu pre šport.